*melléklet a 409/2023. (XII.13.) határozathoz*

SZEMÉLYES Közreműködői szerződés

amely létrejött egyrészről **Mór Városi Önkormányzat** (8060 Mór, Szent István tér 6.) képviseli: **Fenyves Péter polgármester**, mint Egészségügyi Szolgáltató (a továbbiakban: Egészségügyi Szolgáltató),

másrészről **POHL-Y-MED 2005 Egészségügyi Szolgáltató Korlátolt Felelősségű Társaság** (képviselője Dr. Pohl Tamás, székhely: 8060 Mór, Hársfa utca 10., telephely: 8060 Mór, Kórház utca 21. személyes közreműködésre kötelezett szolgálat kódja: 070090059, orvosi nyilvántartási száma: 031931)**,** mintszemélyes közreműködésre kötelezett (a továbbiakban: Közreműködő), között az alábbi feltételek szerint:

a szerződő felek Mór Városi Önkormányzat Képviselő-testülete 375/2023. (XI.29.) határozata alapján 2024. január 1-jei hatállyal az alábbiak szerint módosítják az általuk 2023. november 30-án megkötött személyes közreműködői szerződést:

1. A szerződés I.1. pontja az alábbiak szerint módosul:

„1. Egészségügyi Szolgáltató, mint az egészségügyi alapellátásért felelős szerv az egészségügyi alapellátásról szóló 2015. évi CXXIII. törvény 5. § (1) bekezdés a) pontjában meghatározott feladata ellátása körében a háziorvosi, házi gyermekorvosi és fogorvosi tevékenységről szóló 4/2000. (II.25.) EüM rendelet (továbbiakban: Rendelet) 1. § (3) bekezdése alapján a jelen szerződéssel az I. számú háziorvosi szolgálat (FIN kód: 070090059) helyettesítéssel történő ellátásával, személyes közreműködői formában megbízza a Közreműködőt, aki a feladat jogszabályokban és az egészségügyi szakmai szabályokban leírt tartalmú ellátására kötelezettséget vállal.”

2. A szerződés II.8. pontja az alábbiak szerint módosul:

„8. Közreműködő vállalja, hogy tevékenységét a jogszabályban előírt, az Egészségügyi Szolgáltató által biztosított megfelelő szakképzettségű körzeti ápolónő, ill. asszisztencia mellett folytatja.”

3. A szerződés III.15. pontja az alábbiak szerint módosul:

„15. Szerződő Felek rögzítik, hogy Egészségügyi Szolgáltató közvetlenül köt finanszírozási szerződést a NEAK-kal. A finanszírozótól beérkező összeget, de legalább 1.300.000.- Ft-ot - a szakdolgozó alkalmazásához szükséges pénzügyi fedezet kivételével – az Egészségügyi Szolgáltató a Közreműködő részére átutalja.

A Közreműködő kötelezettséget vállal arra, hogy a fenti közreműködői díjról havonta számlát állít ki Mór Városi Önkormányzat 8060 Mór, Szent István tér 6. (adószám: 15727220-2-07) számlázási címre. Az Egészségügyi Szolgáltató kötelezettséget vállal arra, hogy a kiállított számla alapján a díjat a számlán feltüntetett határidőig átutalja a Közreműködő részére a 11736044-20012807-00000000 számú számlaszámára.”

4. A szerződés V.18. pontja az alábbiak szerint módosul:

„18. A felek a jelen szerződést a másik félhez írásban intézett felmondással megszüntethetik. A felmondási idő 2 hónap.”

5. Jelen szerződés módosítás a Személyes Közreműködői Szerződés egyéb rendelkezéseit nem érinti.

Mór, 2023. …………. Mór, 2023. ………….

………………………………………….. …………………………………………

**Mór Városi Önkormányzat POHL-Y-MED 2005 Eü. Szolg. Kft.**

mint Egészségügyi Szolgáltatómint Közreműködő

képviseli képviseli

**Fenyves Péter Dr. Pohl Tamás**

polgármester ügyvezető

Mór, 2023. …………. Mór, 2023. ………….

Jogi ellenjegyző……………………… Pénzügyi ellenjegyző:………………………..

**Dr. Taba Nikoletta Laki Csabáné**

jegyző pénzügyi irodavezető